section_heading: 1864. i 1865.
paragraph_text: Longstreet je spasio Jug od poraza već u prvoj sljedećoj bitci pod Leejevim zapovjedništvom, bitci kod Wildernessa u svibnju 1864., gdje je odlučno napao Sjevernjački II Korpus i skoro ga izbacio s bojišta. Međutim, bio je ranjen slučajno, od vlastitih ljudi, samo 1 milju od mjesta gdje se Jacksonu dogodilo isto prije godinu dana, te je izostao iz kampanje u proljeće 1864., kada je Leeju bio očajnički potreban. Pridružio mu se ponovno tijekom listopada 1864., sve do ožujka 1865., tijekom opsade Petersburga, u zapovjedništvu obranom ispred samog Richmonda. Skupa s Leejom se predao kod Sudnice u Appomattoxu 9. travnja 1865. god.